เรื่องร้องเรียน (ร้องเรียน,น้ำท่วม,ถนน) วันที่ 2023-10-05 02:16:49 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041805
ขอให้แก้ไขปัญหาถนนชำรุดเป็นหลุมเป็นบ่อ บริเวณ ถนนพัฒนาชนบท 3 แขวงคลองสองต้นนุ่น เขตลาดกระบัง กรุงเทพมหานคร จุดสังเกต ถนนฯ จะคู่ขนานกับมอเตอร์เวย์และถนนศรีนครินทร์-ร่มเกล้า เพื่อมุ่งหน้าไปยังท่าอากาศยานสุวรรณภูมิ หรือจังหวัดชลบุรี รวมระยะทางประมาณ 2-3 กิโลเมตร เนื่องจากผู้ร้องแจ้งว่าบริเวณถนนเส้นดังกล่าว เป็นถนนลาดยางแอลฟัลต์ มี 2 ช่องทางจราจร โดยสภาพผิวหน้าถนนมีลักษณะเป็นหลุมเป็นบ่อ เป็นบางช่วงตลอดเส้นทาง อีกทั้งเมื่อฝนตก จะเกิดน้ำท่วมขังในบางจุด ส่งผลทำให้ประชาชนไม่สามารถสัญจรผ่านได้อย่างสะดวก ต้องคอยหลบตลอดเส้นทาง ซึ่งในบริเวณใกล้เคียงมีหมู่บ้านและโกดังรับ-ส่งพัสดุ มากกว่า 10 แห่งขึ้นไป ทำให้มีประชาชนสัญจรถนนเส้นดังกล่าวเป็นจำนวนมาก ประสบปัญหามาเป็นระยะเวลาประมาณ 6 ปีแล้ว จนถึงปัจจุบัน (วันที่ 04 ตุลาคม 2566) ผู้ร้องพบเห็นว่ามีชาวบ้านนำถังมาวางจุดที่เป็นหลุมเป็นบ่อ เพื่อป้องกันประชาชนขับรถตกหลุม อีกทั้งทราบมาว่าเคยมีหน่วยงานมาราดยางมะตอยเป็นบางจุดเพียงเท่านั้น ซึ่งไม่สามารถแก้ไขปัญหาให้หมดสิ้นได้ เบื้องต้นผู้ร้องยังไม่เคยแจ้งเรื่องไปยังหน่วยงานใด ผู้ร้องคาดว่าพื้นที่ดังกล่าวอยู่ในความรับผิดชอบของฝ่ายโยธา สำนักงานเขตลาดกระบัง จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนที่ใช้ถนนต่อไป (ผู้ร้องประสงค์ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata